INET ซิลลิ่ง! รับคลาวด์ดันรายได้ปีนี้โต 20% อานิสงส์ดีมานด์ลูกค้ารัฐ-เอกชนพุ่ง
INET ซิงลิ่ง! รับคลาวด์ดันรายได้ปีนี้โต 20% อานิสงส์เป็นศูนย์กลางบริการข้อมูลลูกค้ารัฐ-เอกชน ช่วยหนุนดีมานด์พุ่งรับยุคใหม่ WFH
INET ซิงลิ่ง! รับคลาวด์ดันรายได้ปีนี้โต 20% อานิสงส์ดีมานด์ลูกค้ารัฐ-เอกชนพุ่งหลังรับยุคใหม่ WFH
10 ม.ค. 2565

ผู้สื่อข่าวรายงานว่า วันนี้ 10 ม.ค. 2565  ราคาหุ้น บริษัท อินเทอร์เน็ตประเทศไทย จำกัด (มหาชน) หรือ INET  ณ เวลา 11: 24 น. อยู่ที่ระดับ 7.40 บาท บวก 1.70 บาท หรือขึ้นไป 29.82% โดยทำจุดสูงสุด7.40 บาท  และทำจุดต่ำสุด 7.10 บาท ด้วยมูลค่าการซื้อขาย 235.94 ล้านบาท

นางมรกต กุลธรรมโยธิน กรรมการผู้จัดการ, กรรมการ บริษัท อินเทอร์เน็ตประเทศไทย จำกัด (มหาชน) หรือ INET เปิดเผยว่า แนวโน้มรายได้ปีนี้เติบโต 20% โดยมีปัจจัยหลักเข้ามาหนุนยังคงเป็นธุรกิจด้านการบริการคลาวด์ยังคงปรับตัวขึ้นต่อเนื่อง ด้วยมีลูกค้าเข้ามาใช้บริการในระบบของบริษัทมากขึ้น เพราะเป็นศูนย์กลางเชื่อมต่อข้อมูลในการพรีเซ้นงานหลังจากพนักงานของบริษัทต่างๆยังคง Work from home
ทั้งนี้ เมื่อธุรกิจการให้บริการคลาวด์แทรกซึมเข้าไปทุกภาคส่วนขององค์กรทั้งหน่วยงานของรัฐและเอกชน เนื่องจากทุกองค์กรต้องการเพิ่มศักยภาพการจัดเจ็บและประมวลข้อมูลขององค์กรที่เพิ่มขึ้นจำนวนมหาศาลตามนโยบายเศรษฐกิจดิจิทัล (Digital Economy) ของรัฐ และการแพร่ระบาดของโควิด-19 ทำให้เกิดรูปแบบการทำงาน Work from Home ดังนั้น ศูนย์บริการอินเทอร์เน็ต ดาต้า เซ็นเตอร์ ที่เปรียบเหมือนบ้าน จึงต้องลงทุนสร้างให้มีมาตรฐานและแข็งแรง เพื่อให้บริการลูกค้าในการจัดเก็บข้อมูลผ่านคลาวด์ และรองรับการโตอนาคต